Druppels 3. Verskillende vorms. - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Druppels 3. Verskillende vorms.
Posted by Josef Steyn on May 19, 2022 at 9:30am
Een van die grootste uitdagings was voldoende velddiepte, veral omdat 'n sluiterspoed van 1/2500 en vinniger benodig was. Ek het in skerp direkte sonlig gewerk. Vir hierdie foto het ek f13, 1/2500 en ISO 6400 gebruik. Vooraf handfokus. Aanvanklik het ek die drupper vryhand hanteer maar ek kon nie voldoende herhaalbaarheid kry t.o.v. die plek waar die druppels geval het nie. Velddiepte van die makrolens was te vlak om daardie variasie te hanteer. Later het ek die drupper vasgeklem. Dit het beter gewerk maar daar was nogtans variasie. Sal 'n beter plan moet bedink.
Hennie jou opmerking oor die rooi randjie. Dit is by baie van die foto's, veral waar ek die bewerking tot sy limiete gedryf het. Ek is nie seker dat dit chromatiese abberrasie is nie maar ek het nie 'n verklaring nie. Met die graad waartoe ek die bewerking gedryf het is enigiets moontlik.
JOHAN DE BEER May 19, 2022 at 8:11pm
Puik foto Josef
Johan Ayres May 19, 2022 at 6:43pm
Dit raak net beter en beter. Baie geluk met 'n absoluut skitterende foto. Dit lyk soos kraters en berge in die buitenste ruimte.
Hennie Cronjé May 19, 2022 at 10:23am
Dis pragtig en ook baie interessant. Mens sien gewoonlik nie so drie "opspringers" tegelyk nie. Baie goed gedoen!